jkorsvik/nowiki_second_scrape_merged huggingface dataset:
Lunde kirke (Sirdal)

Lunde kirke eller Lunde kyrkje er en langkirke fra 1873 i Sirdal kommune, Agder fylke.
Allerede i 1819 ble det bygd et kapell på Lunde, øverst i Sirdal. I 1847 ble Lunde kapell godkjent som sognekirke ved kongelig resolusjon av 29. oktober 1847. Og da Sirdal i 1854 ble eget prestegjeld med Tonstad som hovedsogn, ble Lunde kirke anneks.
Da de bygde kirka, var det etter slottsarkitekt Hans Linstow sine tegninger. Hans tegninger lå til grunn for mange av kirkene i Agder og Rogaland, og Lunde kirke ble den siste av den såkalte rogalandstypen. Kirken har mange likhetstrekk med f. eks. Helleland kirke, Bjerkreim kyrkje og Tonstad kirke.
Det var byggmester Tollak Tollaksen Gudmestad (1800-1881) som hadde ansvaret for byggingen av kirka. Han hadde god erfaring, for han hadde bygd 11 kirker fra 1830, og dette ble den 12. kirka han hadde ansvaret for. Kirka er laget i tømmer og har 230 plasser. Den ble vigslet av biskopen i Agder, Jacob von der Lippe, 1. oktober 1873.
Altertavla og prekestolen er fra 1620 og har tidligere stått i Lund kirke på Moi og Bakke kirke. Altertavla skal også ha stått i det lille kapellet som stod på stedet før kirka ble bygd. I 1637 ble altertavla malt av Gottfried Hendtzschel. Den skal ha blitt  overmalt flere ganger: I 1840 ble den rosemalt, 1841 ble den overmalt med fire strøk gråhvit maling og deretter et gyllent kors i midtfeltet. I 1930 ble altartavla restaurert, og den fikk da tilbake de opprinnelige fargene fra Hendtzschels hånd.
Sverre Næsheim har laget korsfestelsesbildet (1964) som står på midttavla, og det er en kopi av det som stod i Ogna kirke, som Godtfried Hendtschell hadde malt i 1627. På tavla i midtpartiet i Lunde kirke var det opprinnelig et tekstfelt, og der stod de ti budene.
Orgelet er bygd av Rudolf Janke fra Tyskland i 1983 og har 10 stemmer.
Kirka ligger i Lister og Mandal prosti, Agder og Telemark bispedømme.


== Referanser ==


== Kilder ==
Alf Henry Rasmussen (1993). «Lunde kirke, Sirdal». Våre kirker. Norsk kirkeleksikon. Kirkenær: Vanebo forlag. s. 453. ISBN 82-7527-022-7. 


== Eksterne lenker ==
(no) «Lunde kirke (Sirdal)». Kirkesøk. Den norske kirke. 
«Lunde kirke (Sirdal)». Kulturminnesøk. Riksantikvaren – Direktoratet for kulturminneforvaltning. 
Sirdal menighet
Advanced Production and Loading

Advanced Production and Loading AS OSE: APL er et norsk industriselskap som er notert på Oslo Børs. De utvikler, produserer og selger avanserte systemer for offshore produksjon, med hovedvekt på lagring og transport av olje og gass ombord på skip.
Selskapet ble grunnlagt i 1993 og har hovedkontor på Gullsmedenga på Hisøy i Arendal kommune, med salgskontorer i Brasil, USA og Frankrike.
Selskapet ble grunnlagt av Arne Smedal. Fra og med juli 2007 har BW Offshore kontrollen over 99,9 % av APL aksjene. 


== Eksterne lenker ==
The ONS 2010 SME Innovation Award
NTVAs Ærespris 2010
Tonstad kirke

Tonstad kirke er en langkirke fra 1852 på Tonstad i Sirdal kommune, Agder fylke.
Byggverket er i tømmer og har 300 plasser. Altertavlen er ved Finn Emanuel Olsen og er fra 1980.


== Kilder ==
Sirdal menighet
Alf Henry Rasmussen (1993). «Tonstad kirke». Våre kirker. Norsk kirkeleksikon. Kirkenær: Vanebo forlag. s. 453. ISBN 82-7527-022-7. 


== Eksterne lenker ==
(no) «Tonstad kirke». Kirkesøk. Den norske kirke. 
«Tonstad kirke». Kulturminnesøk. Riksantikvaren – Direktoratet for kulturminneforvaltning.
Langenes arbeidskirke

Langenes arbeidskirke er en arbeidskirke fra 1987 på Langenes i Søgne i Kristiansand kommune, Agder fylke.
Byggverket er i leca og har 250 plasser.
Det er ikke kirkegård ved kirken.


== Kilder ==
Alf Henry Rasmussen (1993). «Langenes arbeidskirke». Våre kirker. Norsk kirkeleksikon. Kirkenær: Vanebo forlag. s. 461. ISBN 82-7527-022-7. 


== Eksterne lenker ==
Søgne menighet
Kangasala

Kangasala er en bykommune i landskapet Birkaland i Finland. Kommunen har cirka 29 675 innbyggere (2021) og et areal på 870,85 km² hvorav 212,83 km² er vann. Kangasala er en finskspråklig kommune som grenser til kommunene Pälkäne, Valkeakoski, Lempäälä, Tammerfors, Orivesi, Kuhmois og Padasjoki.Den 1. januar 2005 ble Kangasala slått sammen med tidligere Sahalahti kommune. Den 1. januar 2011 ble Kuhmalahti innlemmet i kommunen.


== Vennskapsbyer ==
 Åland, Finland
 Räpina, Estland
 Vänersborg, Sverige
 Holmestrand, Norge
 Siglufjördur, Island
 Herning, Danmark
 Eiði, Færøyene
 Arsuk, Grønland
 Husby, Tyskland


== Referanser ==


== Eksterne lenker ==
Offisielt nettsted 
(en) Kangasala – kategori av bilder, video eller lyd på Commons
Sindi (språk)

Sindi (سنڌي, सिन्धी) er et indoarisk språk som tales i den pakistanske regionen Sind i Sørvest-Asia. Det tales av rundt 18,5 millioner mennesker i Pakistan og 2,8 millioner mennesker i India, og er et offisielt regionspråk i begge disse landene. Selv om språket er indoarisk, har det også en del innflytelser fra dravidiske språk.
Språket ble tidligere kun skrevet med devanagari, men etter Indias deling tok man i Pakistan i bruk en modifisert form av det arabiske alfabetet, mens man i India godkjente bruken av både dette og devanagari.


== Referanser ==
Sindhi

Sindhi kan være:

Sindhier, en folkegruppe i Pakistan og India
sindhi (språk), språket deres
Finsland kirke

Finsland kirke er en korskirke fra 1803 i Finsland i Kristiansand kommune i Agder fylke. Kirken ble vigslet i 1812.Byggverket er i tre og har 250 sitteplasser. Kirken er kjent for sitt umalte treinteriør som er karakterisert som det best bevarte i Norge. Altertavlen er fra 1750.
Adkomst til stedet er via Fv101.


== Referanser ==


== Litteratur ==
Torstein Follerås (2003). Finsland kyrkje 200 år 1803–2003. Finsland sokneråd. ISBN 8230300089. 
Alf Henry Rasmussen (1993). «Finsland kirke». Våre kirker. Norsk kirkeleksikon. Kirkenær: Vanebo forlag. s. 460. ISBN 82-7527-022-7. 


== Eksterne lenker ==
«Finsland kirke». Kulturminnesøk. Riksantikvaren – Direktoratet for kulturminneforvaltning. 
Greipstad og Finsland menigheter
Greipstad kirke

Greipstad kirke er en langkirke som ble oppført i 1828 i Greipstad i Kristiansand kommune i Agder fylke. Kirken ble vigslet 8. februar 1829. Den minste klokken i tårnet er merket med årstallet 1517.
Byggverket er i tre og har 270 plasser. Else Marie Jakobsen laget i 1972 billedveven Det siste måltid 60x150 cm til kirken.


== Eksterne lenker ==
(no) «Greipstad kirke». Kirkesøk. Den norske kirke. 
«Greipstad kirke». Kulturminnesøk. Riksantikvaren – Direktoratet for kulturminneforvaltning.
Siglufjörður

Siglufjörður er en by, fjord og tidligere også kommune, nord på Island. På begynnelsen av 1900-tallet vokste den seg til å bli en sentral by for fiskeindustrien. Stedet hadde 1605 innbyggere i 1999 og 1386 i 2004, og har fortsatt å dale i folketall siden 1950, da det var 3000 innbyggere i byen. Grunnen til at folketallet daler er at silda som fikk stedet til å blomstre på 1940- og 50-tallet nå er borte. Byen har flere virksomheter innen fiskeindustrien, som fryserier og sildeoljefabrikker. 
Siglufjörður ligger i Fjallabyggð kommune og fikk bystatus i 1918.
I dag er byen fortsatt avhengig av fiskerinæringen selv om silda er borte. Regjeringen på Island forsøker å snu denne fraflyttingen i området ved å forbedre veitransporten. To nye veitunneler skal stå ferdig i 2010 for å koble Siglufjörður til nabobyen Ólafsfjörður i sør. Disse tunnelene vil bli kalt Hedinsfjordtunnelen og deres totale lengde vil være 11 km. Siglufjörður har allerede en 800 meter lang veitunnel i nord med navnet Strakatunnelen, for øyeblikket (før 2010) er det byens eneste veiforbindelse som er åpen hele året. Tunnelen sto ferdig i 1967, og før det var eneste vei til byen en smal fjellpassasje som kun var åpen om sommeren.


== Se også ==
Strakatunnelen
Hedinsfjordtunnelen
Heartagram

Heartagram er et symbol skapt av den finske rockemusikeren Ville Valo. Heartagrammet knytter seg til bandet HIM, hvor Ville Valo er frontvokalist.
Heartagrammet ble skapt på Ville Valo's 20 års fødselsdag og forstiller et pentagram med avrundede kanter i toppen. Ville hadde alltid beundret de sterke grafiske symboler til det engelske bandet Led Zeppelin, og han ønsket at hans eget band skulle ha samme signalverdi, når man så Heartagrammet skulle man øyeblikkelig tenke på HIM.
Heartagrammet symboliserer den perfekte balanse mellem kjærlighet og død. Originalt ble symbolet tegnet uten ring rundt, men sirkelen ble tilføyd da HIM's fjerde album "Love Metal" ble utgitt. Bandet hadde vært på sammenbruddets rand på grunn av overarbeidelse og stress, og da sirklen symboliserer evigheten, var det passende å tilføye dette da bandet fant hverandre igjen etter et halvt års pause.


== Andre brukere ==
Den amerikanske skateboarderen Brandon Margera, bedre kjent som Bam Margera, bruker ofte heartagrammet i sine skatevideoer og som personlig emblem. Margera har tillatelse til å bruke symbolet i sin markedsføring.
Hægeland kirke

Hægeland kirke er en åttekantet kirke fra 1830 på Hægeland i Vennesla kommune, Agder fylke. Den brukes av Hægeland menighet som er en del av Vennesla fellesråd, Otredal prosti i Agder og Telemark bispedømme.
Byggverket er i tømmer og har 240 plasser. Adkomst til stedet er via Rv9 og Rv462.


== Historie ==
Arbeidet med murer til kirken tok til omkring 1824 og i et møte i 1826 ble menigheten enige om et åttekantet bygg av tømmer. I søknad sendt departementet i 1827 står det blant annet at daværende annekskirke var «såre brøstfeldig og meget forliden efter menighetens tiltagende størrelse». Søknaden var vedlagt tegning som viser en kirke med valmtak over korenden og tårn over inngangspartiet. I desember 1827 var byggenemnda til å Hornnes for å se på den nye kirken der, de brukte trolig Hornnes kirke som modell. Hornnes kirke sto ferdig i 1828. Det skal ha vært klager over at den endelige kirken avvek fra de godkjente tegningene. Minneskriftet nevner Anders Thorson Syrtveit som «kyrkjebyggjaren». Syrtveit bygde også Hylestad kirke og Sandnes kirke (Bygland), trolig etter mønster av Hægeland kirke.


== Tidligere kirke ==
Den forrige kirken var av trolig oppført i middelalderen. De eldste regnskapene er fra 1625 og kirken er nevnt i dokumenter fra 1565. Kirken eide på 1600-tallet flere kyr (opp til ni) som var utleid til gårdbrukere. Ved store reparasjonsarbeider i 1677 ble det notert at bygget var svært dårlig stand. På samme måte som de fleste andre norske kirker solgte kongen Hægeland kirke for å finansiere krigføring. Allmuen kjøpte kirken på auksjon i oktober 1723 for 395 riksdaler. Minneskriftet omtaler den gamle kirken som tømret og bordkledd, en vanlig langkirke med sakristi og tårn. Bordkledningen skal ha vært liggende og festet med trenagler. Minneskriftet mener også at den var dekorert innvendig med rosemaling, tekst og bilder. Den gamle kirken ble revet i 1829 (siste messe var 29. april) og deler av treverket brukt i den nye. Bygget var 8,5 m langt og 7 m bredt.


== Referanser ==


== Eksterne lenker ==
(no) «Hægeland kirke». Kirkesøk. Den norske kirke. 
«Hægeland kirke». Kulturminnesøk. Riksantikvaren – Direktoratet for kulturminneforvaltning. 
(de) Kirker i Norge (Kirchen in Norwegen)
Prioner

Prioner (PrPc) er smittestoffer bestående kun av proteiner som kan forårsake sykdommer som kugalskap hos storfe, skrantesyke hos hjortedyr og Creutzfeldt-Jakobs sykdom hos mennesker. 
Prioner er proteiner som forvandles. De trenger ikke arvestoff for å gi infeksjoner, som andre smittestoffer. Prioner finnes i kroppen til både mennesker og dyr, og hjelper stamcellene. Noen ganger forekommer de i avvikende foldet versjon (PrPsc). Den unormale tilstanden smitter over til andre celler, og slik kan genfeilen spre seg fra individ til individ. PrPsc tåler UV-stråling, høye temperaturer, og kan ikke brytes ned av enzymer. PrPsc dreper nerveceller og ødelegger vevet i hjernen.


== PrPc-relaterte sykdommer ==
Skrapesyke
Kugalskap
Skrantesyke (CWD)
Creutzfeldt-Jakobs sykdom (CJD)
vCJD
Kuru
Gerstmann-Strässler-Scheinkers sykdom (GSS)
Dødelig familiær søvnløshet


== Referanser ==


== Eksterne lenker ==
Hva er prionsykdommer? - artikkel fra forskning.no 2.7.07
(no) Forskning.no - Prioner - artikkel fra 30.5.02
(no) Forskning.no - Prionsykdommene - artikkel fra 30.5.02
(en) Nature News - Prions give boost to stem cells
Øvrebø kirke

Øvrebø kirke er en korskirke fra 1800 på Øvrebø i Vennesla kommune, Agder fylke. Den brukes av Øvrebø menighet som er en del av Vennesla kirkelige fellesråd, Otredal prosti i Agder og Telemark bispedømme.
Byggverket er i tre og har 315 plasser.
Adkomst til stedet er via Fv54 og Fv454.


== Eksterne lenker ==
(no) «Øvrebø kirke». Kirkesøk. Den norske kirke. 
«Øvrebø kirke». Kulturminnesøk. Riksantikvaren – Direktoratet for kulturminneforvaltning. 
(de) Kirker i Norge Arkivert 29. september 2007 hos Wayback Machine. (Kirchen in Norwegen)


== Galleri ==
Digital Millennium Copyright Act

Digital Millennium Copyright Act (DMCA) er en amerikansk lov om opphavsrett, tatt i bruk 28. oktober 1998. Loven er den amerikanske implementasjonen av WIPOs opphavsrettstraktat fra 1996. Den kriminaliserer bl.a. produksjon og spredning av teknologi, innretninger og tjenester som blir brukt for å omgå tekniske beskyttelsesmidler (digital rettighetsadministrasjon) med den hensikt å få ulovlig tilgang til opphavsrettsbeskyttet innhold.


== Se også ==
EU Copyright Directive – EUs direktiv for implementasjon av den samme WIPO-traktaten DMCA er bygget på
Opphavsrett
Brendan Behan

Brendan Francis Behan (irsk:Breandán Ó Beacháin; født 9. februar 1923 i Dublin, død 20. mars 1964 samme sted) var en irsk poet, novellist, roman- og skuespillforfatter. Han var også irsk republikaner og medlem av Irish Republican Army (IRA). Behan var en av de store irske dramatikere i det 20. århundre.


== Liv og virke ==


=== Bakgrunn ===
Han ble født i en familie i Dublin som var anti-britisk på begge sider. Faren var maleren og fagforeningdaktivisten Stephen Behan og moren var Kathleen Kearney. Han hadde to eldre halvbrødre, tre yngre brødre og en søster. 
Da Brendan ble født, sonet faren en fengselsstraff knyttet til IRA-virksomhet. IRA var forbudt i Irland på denne tiden. Den unge Brendan vokste opp i randen av et slumområde, i et fattig, men godt dannet hjem. Han ble allerede som barn medlem av det opprinnelige IRAs ungdomsorganisasjon Fianna Éireann. Senere ble han frivillig i IRA.
Han var irsk republikaner og politisk aktiv gjennom hele sitt liv. I 1939 ble han anholdt for å være i besittelse av sprengstoffer i Storbritannia, og han fikk en dom på tre år i Borstal.


=== Forfatter ===
Hans første skuespill, The Quare Fellow ble oppsatt i 1954 i Dublin. Det ble vel mottatt. I 1958 var det premiere på hans annet stykke An Giall, som var skrevet på irsk. Senere oversatte han det til engelsk, og så fikk det internasjonal suksess.
Hans selvbiografi Borstal Boy fra 1958 ble en internasjonal bestseller. Behan har også gitt ut den selvbiografiske Confessions of an Irish Rebel.
I de tidlige 1960-årene fikk han diabetes. Han døde på Meath Hospital i Dublin i 1964 etter å ha brutt sammen på en pub.
Han hadde en bror Dominic Behan, også han forfatter og sangskriver. Dominic skrev hans nok mest berømte sang The Auld Triangle til Brendans stykke The Quare Fellow.


== Referanser ==


== Eksterne lenker ==
(en) Brendan Behan på Internet Movie Database 
(no) Brendan Behan hos Nationaltheatret 
(en) Brendan Behan hos The Movie Database 
(en) Brendan Behan hos Internet Broadway Database
Vennesla menighetshus

Vennesla menighetshus er fra 1965 i Vennesla kommune, Vest-Agder fylke.
Byggverket er i tre og har 300 plasser.
Saltaske

En saltaske er en slags dobbel veske som henges bak salen på en hest, ponni eller et annet ridedyr, eventuelt en motorsykkel eller sykkel. 
Den er laget slik at en veske henger på hver side av hesten, med en bred rem fra den ene til den andre over ryggen, med stropper som kan festes i salen for å forhindre at den glir bakover. Saltasken brukes til å ha ting i hvis man skal på tur eller telttur. Størrelse, farge og prisklasse varierer.
Dekken

Et dekken er et klede som brukes til pattedyr og er tilpasset arten i størrelse og utforming. Et hundedekken er således tilpasset hunder, mens et hestedekken er tilpasset hester. 
Dekken er tilpasset ryggen og flankene (av og til også brystkassen og buken) på dyret, og formålet er helst å holde dyret varmt, tørt og rent. Av og til kan dyr også bruke signaldekken og pyntedekken. Førstnevnte kan være typisk for hunder som utfører bestemte arbeidsoppgaver, for eksempel en førerhund, lavinehund eller en servicehund. Sersjant Stubby, en høyt dekorert pitbull-lignende hund fra første verdenskrig som ble forfremmet til sersjant for sin innsats, fikk et uniformlignende dekken.

Det finnes mange typer dekken, for eksempel regndekken, varmedekken, signaldekken og pyntedekken. Dekken finnes i mange forskjellige farger, utforminger, kvaliteter og størrelser. De mest kostbare kan koste tusenvis av kroner.
Arsuk

Arsuk er en liten bygd på Grønland grunnlagt 1. september 1805. Bygden ligger i Sermersooq kommune. Den har ca. 170 innbyggere, og ligger i Vestgrønland, i nærheten av byen Paamiut.
Byen ligger ved foten av fjellet Kungnait (1 396 m), ved munningen av Arsukfjorden. På sydsiden av fjorden ligger Ivittuut med sine forekomster av kryolitt. Utenfor fjorden ligger øya Arsuk Ø, som strekker seg 908 moh. 


== Eksterne lenker ==
Arsukfjorden.gl – offisiell nettside
Andebu kirke

Andebu kirke er en romansk langkirke fra ca. 1100 i tettstedet Andebu i Sandefjord kommune i Vestfold.
Byggverket er i stein og har 300 plasser.
Kirken har et rektangulært skip og et lavere og smalere kor, samt et senere tilbygd sakristi i øst og våpenhus av tre på vestsiden. Kirken forfalt etter reformasjonen.
I 1673 ble kirken innlemmet i Jarlsberg grevskap, som den tilhørte fram til 1769. I 1686 ble kirken restaurert og fikk takrytter. Vinduene ble også utvidet. Takrytteren erstattet i 1701 etter at den gamle ble ødelagt av en storm.
Den gotiske døpefonten i kleberstein er det eneste som er tilbake av kirkens middelalder-inventar. Prekestolen og altertavlen er fra 1650. Altertavlen viser korsefestelsen og Jesu pisking og tornekroning. I skipet henger et nattverdsbilde fra 1569 som antagelig er malt av den nederlandske maleren Pieter Aertsen eller en av hans elever.Søndag 13. april 2008 ble det nye orgelet innviet i Andebu kirke. Orgelet, som er bygget i Nederland, har nitten stemmer, 1176 orgelpiper og har kostet tre millioner kroner.


== Se også ==
Andebu prestegård


== Referanser ==


== Eksterne lenker ==
(no) «Andebu kirke». Kirkesøk. Den norske kirke. 
«Andebu kirke». Kulturminnesøk. Riksantikvaren – Direktoratet for kulturminneforvaltning. 
Heftet Vestfolds vakre middelalderkirker
Sandefjord kirkelige fellesråd
Dmitrij Ipatov

Dmitrij Gennadjevitsj Ipatov (russisk Дмитрий Геннадьевич Ипатов, født 30. juni 1984 i Magadan) er en russisk skihopper.
Ipatov debuterte i verdenscupen 29. november 2003 i Kuusamo med en 43.-plass. Ipatov hadde sin hittil beste sesong i 2006/07, da han endte på 21.-plass i sammendraget. 
Under OL 2006 i Torino kom Ipatov på 19.-plass i normalbakken og 27.-plass i storbakken. I laghoppingen deltok han på det russiske laget som endte på åttendeplass.
Under vinter-Universiaden 2007 i Torino tok Ipatov gull i normalbakken (K95) og bronse i storbakken (K125). I verdenscupen var en 5.-plass i Lahtis hans beste plassering.


== Referanser ==


== Eksterne lenker ==
(en) Dmitrij Ipatov – Olympedia 
(en) Dmitrij Ipatov – Sports-Reference (OL-resultater – arkivert) 
(en) Dmitrij Ipatov – FIS (skihopping) 
Informasjon om Ipatov på www.eurosport.de
Basilique Notre-Dame de la Paix

Basilique Notre-Dame de la Paix er verdens største kirke. Den ligger i Elfenbenskystens hovedstad Yamoussoukro.
Pierre Fakhoury var arkitekt for kirken, som blant annet er inspirert av Peterskirken i Roma. Byggearbeidet ble utført mellom 1985 og 1989, og prislappen ble om lag 250 millioner euro. Pave Johannes Paul II innviet basilikaen 10. september 1990. 
Det var Félix Houphouët-Boigny (1905–1993), Elfenbenskystens mangeårige president, som tok avgjørelsen om å bygge basilikaen i sin hjemby, og som sørget for pengestøtte til arbeidet. Presidenten er avbildet i et glassmaleri inne i kirken, like ved Jesus og apostlene.


== Navnet ==
Notre Dame («Vår frue») er et vanlig navn på kirker i områder der fransk språk blir benyttet. Navnet viser til jomfru Maria. Den enkleste oversettelse av kirkens navn er simpelthen «Vår Frue av freden».


== Referanser ==


== Eksterne lenker ==
(en) Basilique de Notre Dame de la Paix – kategori av bilder, video eller lyd på Commons
Kodal kirke

Kodal kirke er en langkirke i romansk stil fra ca. 1100 i tettstedet Kodal i Sandefjord kommune i Vestfold.
Byggverket er i stein og tømmer og har 225 plasser.
Korparti, som er den eldste delen av kirken, ble bygd på 1100-tallet, mens skipet er fra 1691.
Kirken er fredet.
Kodal kirke er nevnt i skriftlige kilder første gang i 1339. Da den eldste Sandar kirke, som ligger ca. 12 kilometer sør for Kodal kirke, ble revet i 1790, overtok Kodal kirke altertavlen fra Sandar. I 1893 fikk Kodal kirke sitt første orgel, og i 1919 nye klokker fra Nauen Klokkestøperi.


== Referanser ==


== Eksterne lenker ==
(no) «Kodal kirke». Kirkesøk. Den norske kirke. 
«Kodal kirke». Kulturminnesøk. Riksantikvaren – Direktoratet for kulturminneforvaltning. 
Artikkel om Kodal kirke i Kodal bygdeleksikon
Sandefjord kirkelige fellesråd
Vestfolds vakre middelalderkirker, s. 12
Paris-traktaten av 1259

Paris-traktaten av 1259 (stundom også kjent som Albeville-traktaten) var en overenskomst mellom Ludvig IX av Frankrike og Henrik III av England som kom i stand den 4. desember 1259.
Kong Henrik sa seg enig om å gi opp kontrollen over Normandie, unntatt Kanaløyene, Maine, Anjou og Poitou som hadde gått tapt under regimet til kong Johan av England. Henrik maktet å beholde Gascogne og deler av Aquitaine, men kun til en vasall av kong Ludvig. Som motytelse skulle Ludvig trekke tilbake sin støtte til engelske opprørere.
Avtalen resulterte i det faktum at de engelske kongene måtte betale hyllest til de franske monarker og således ble Frankrikes vasaller. Denne situasjonen forbedret ikke de vennskapelige forbindelsene mellom de to statene ettersom de gjorde to likeverdige overhoder for hver sin nasjon ulike. Det har blitt argumentert at Paris- traktaten var en medvirkende årsak til hundreårskrigen.